EPA /DAMIR SAGOLJ POOL

Gostujući u emisiji “S predsednicom van protokola”, Grabar Kitarović je rekla da bi svakako svratila na Tompsonov koncert.

„To nikada nisam krila i već sam bila na njegovim koncertima”, rekla je ona i dodala da 4. avgusta s Ministarstvom odbrane organizuju prijem u Kninu.

Za dvojezične ploče u Vukovaru, Grabar Kitarović kaže da ih treba postaviti kada se zaleče sve rane koje su i danas vidljive na svakom koraku.

“On (Tompson) nikako ne želi da nanosi štetu narodu niti Hrvatskoj, on je veliki patriota, kako gledam na većinu njegovih pesama. Naravno na početku rata je trebalo animirati ljude da krenu u borbu protiv zajedništva četničke kokarde i crvene zvezde koju je nosila tadašnja JNA”, rekla je ona i zaključila da su pesme koje danas peva Tompson kritika hrvatskog društva, prnosi Hina.

Predsednica Hrvatske pozdravila je da to što je pevač zatražio od publike da nosi isključivo obeležja pobedničke hrvatske vojske s obzirom da je „Domovinski rat“ u temeljima moderne Hrvatske.

Za rejting Vlade i HDZ, koji je prema anketama u padu, već šest meseci, Grabar Kitarović kaže da se to i na nju odrazilo jer, iako je nadstranačka osoba potiče iz te stanke.

Ona je ocenila da su Hrvati “malo previše negativno raspoloženi, cinični i samokritični” i poručila je da se u budućnost mora krenuti s više samopouzdanja i optimizma.

Podržite nas članstvom u Klubu čitalaca Danasa U vreme opšte tabloidizacije, senzacionalizma i komercijalizacije medija, duže od dve decenije istrajavamo na principima profesionalnog i etičkog novinarstva. Bili smo zabranjivani i prozivani, nijedna vlast nije bila blagonaklona prema kritici, ali nas ništa nije sprečilo da vas svakodnevno objektivno informišemo. Zato želimo da se oslonimo na vas. Članstvom u Klubu čitalaca Danasa za 799 dinara mesečno pomažete nam da ostanemo samostalni i dosledni novinarstvu u kakvo verujemo, a vi na mejl svako veče dobijate PDF sutrašnjeg broja Danas. Učlani se